Dit is nie om dowe neute nie dat die regspraak in Suid-Afrika as ‘n weegskaal met twee bakkies voorgestel word.
Die raskwessie is komplekser, omdat dit nie volgens vaste reëls gespeel word nie. By misdade waarby wit en swart betrokke is, soos die bekende leeukamp-voorval, die Reitz-vier, die moord op Eugene Terre’Blanché, die Skierlik-skietery, plaasmoorde, kapings en die insident wat die model tot die k-woord gedryf het, moet die kliniese regsfeite dikwels in die harte van mense terugstaan vir die oorweldigende rassesolidariteit wat ontstaan. ‘n Paar appèlsake het ook al getoon dat voorsittende beamptes hul regsoordeel deur die rassekwessie laat beïnvloed het.
Teen dié agtergrond nader Zuma nou die hof. Afgesien van die regsvrae soos of Zuma weens sy presidentskap minder of meer robuuste houe onder die ken (of is dit nou onder die belt?) as gewone Suid-Afrikaners moet kan vat en of sy lewenstyl die uitbeelding “regverdig”, is veel meer op die spel.
’n Mens hoef nie veel verder as ’n insident verlede jaar te kyk om te weet waarom Trump Tillerson die bosse ingejaag het nie. Tillerson het toe glo na Trump as ’n moroon verwys.
Volgens Trump het sy en Tillerson se beskouings te veel verskil. Van Pompeo kan bietjie meer vuurwerke verwag word. Hy is ’n bekende ondersteuner van die Tea Party, ’n amper vergete konserwatiewe faksie van die Republikeinse Party. Hy is ’n stoere ondersteuner van Trump self, én hy was tot nou toe die direkteur van die CIA.
Pompeo het ’n doktorsgraad in die regte aan ’n militêre akademie verwerf. Hy het ook om die beurt as regsgeleerde, kavalleris en infanteris gewerk. Sy opvatting is dat ’n Moslem wat nie ’n daad van terreur wil veroordeel nie, self ook ’n terroris is, en dit bepaal grootliks sy denke – soos sy teenkanting teen die sluiting van die aanhoudingsgeriewe in Guantanamo Bay.
Deur sy betrokkenheid by die sentrale regering, die weermag en toe die CIA, kan aanvaar word dat Pompeo se kennis oor die buiteland wel baie waardevol sal wees vir Trump, wie se kennis oor die buiteland maar erg beroerd was toe hy president geword het.
Gedagtig daaraan dat Trump en Pompeo mekaar se vyandige sentimente oor Iran deel, kan verwag word dat die kwessie van grondgryp sonder vergoeding wat nou in Suid-Afrika so hoog op die agenda is, ook Suid-Afrika se posisie by die VSA gaan knou. As vorige direkteur van die CIA sal Pompeo baie goed oor die situasie in Suid-Afrika (en sy buurlande) ingelig wees.